വലയില് കുടുങ്ങിയത് വിലയേറിയ ഘോള് മത്സ്യങ്ങള് ഒറ്റ ദിവസം കൊണ്ട് കോടീശ്വരനായി പാല്ഘറിലെ മത്സ്യത്തൊഴിലാളി മുംബൈ: വിലയേറിയ ഘോള് മത്സ്യങ്ങള് വലയില് കുടുങ്ങിയപ്പോള് പാല്ഘറിലെ മത്സ്യത്തൊഴിലാളിയായ ചന്ദ്രകാന്ത് തരെ ഒറ്റദിവസംകൊണ്ട് കോടീശ്വരനായി. ഒരുമാസം നീണ്ടുനിന്ന ട്രോളിങ് നിരോധനവും അതു സമ്മാനിച്ച പട്ടിണിക്കും ഒടുവില് കഴിഞ്ഞ ദിവസം വലയുമായി ഇറങ്ങിയ തരെയുടെ വലയില് സ്വര്ണഹൃദയമുള്ള മത്സ്യം എന്നറിയപ്പെടുന്ന വിലയേറിയ ഘോള് മത്സ്യങ്ങള് കൂട്ടമായി കുടുങ്ങുകയായിരുന്നു. ഇതോടെ 1.33 കോടി രൂപയാണ് തരെയുടെ കീശയിലെത്തിയത്. 157 ഘോള് മത്സ്യങ്ങളാണ് തരെയുടെ വലയില് കുടുങ്ങിയത്. ഒരു മത്സ്യത്തിന് 85,000 രൂപ നിരക്കില് മീന്വിറ്റുപോയപ്പോള് 1.33 കോടി രൂപ ലഭിക്കുക ആയിരുന്നു. ഉത്തര്പ്രദേശില്നിന്നും ബിഹാറില്നിന്നുമുള്ള വ്യാപാരികള് ചേര്ന്നാണ് മത്സ്യം വാങ്ങിയത്. ശനിയാഴ്ച വൈകീട്ടാണ് ചന്ദ്രകാന്ത തരെയും എട്ട് കൂട്ടാളികളും ബോട്ടുമായി കടലില് പോയത്. തീരത്തുനിന്ന് 2025 നോട്ടിക്കല് മൈല് ഉള്ളിലേക്ക് ആഴത്തില് വലയെറിഞ്ഞപ്പോഴാണ് സ്വര്ണമത്സ്യങ്ങള് ലഭിച്ചത്. മുംബൈയില്നിന്ന് ഏകദേശം 80 കിലോമീറ്റര് അകലെയാണ് പാല്ഘര്തീരം. അയഡിന്, ഇരുമ്ബ് തുടങ്ങിയവ അടങ്ങിയ ഏറ്റവും പോഷകഗുണമുള്ള മത്സ്യമാണ് ഘോള്. കൂടാതെ ഇവയുടെ അവയവഭാഗങ്ങള് ഔഷധമേന്മയുള്ളതിനാല് മരുന്നുനിര്മ്മാണത്തിന് വ്യാപകമായി ഉപയോഗിക്കുന്നു. ഇതിന്റെ ചര്മം സൗന്ദര്യവര്ധക ഉത്പന്നങ്ങളുടെ നിര്മ്മാണത്തിനും ഉപയോഗിക്കുന്നു. സിംഗപ്പുര്, മലേഷ്യ, ഇന്ഡൊനീഷ്യ, ഹോങ്കോങ്. ജപ്പാന് എന്നിവിടങ്ങളില് ഒട്ടേറെ ആവശ്യക്കാരുള്ളതിനാല് കയറ്റുമതിമത്സ്യംകൂടിയാണ് ഘോള്. ഇന്ത്യന്മഹാസമുദ്രത്തിലും ശാന്തസമുദ്രത്തിലുമാണ് ഘോള് മത്സ്യം പൊതുവേ കാണപ്പെടുന്നത്. ഗള്ഫ് തീരങ്ങളിലും പാക്കിസ്ഥാന്, ബര്മ എന്നിവിടങ്ങളിലും ഇവ കാണപ്പെടാറുണ്ട്. Stories you may Like